CELEX: 62011TN0661
Language: fi
Date: 2011-12-21 00:00:00
Title: Asia T-661/11: Kanne 21.12.2011 — Italia v. komissio

18.2.2012   
            
            
               FI
            
            
               Euroopan unionin virallinen lehti
            
            
               C 49/32
            
         Kanne 21.12.2011 — Italia v. komissio
   (Asia T-661/11)
   2012/C 49/57
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamies: valtionasiamies G. Aiello)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 14.10.2011 tehdyn komission päätöksen K(2001) 7105 siltä osin kuin sillä suljetaan yhteisön rahoituksen ulkopuolelle Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavat tietyt menot ja siirretään ne rasittamaan Italian tasavallan talousarviota.
            
         
      Oikeudelliset perusteet ja pääasialliset perustelut
   
   Käsiteltävässä asiassa kyseessä oleva riidanalainen päätös perustuu kahteen komission suorittamaan tutkintaan maidon markkinointivuosien 2003/2004, 2004/2005, 2005/2006 ja 2006/2007 osalta, ja siinä määrätään tässä suhteessa Italiaan sovellettavasta rahoitusta koskevasta korjauksesta, jonka kokonaismäärä on 85 625 455 euroa.
   Kanteensa tueksi kantaja vetoaa seuraaviin kanneperusteisiin:
   
               a)
            
            
               Asetuksen (EY) N:o 885/2006 (1), joka on annettu 21.6.2006, 11 artiklan, rahoituksellisten seuraamusten määrittämisestä EMOTR:n tukiosaston tilien tarkastamista ja hyväksymistä koskevaa päätöstä valmisteltaessa 23.12.1997 annettujen toimintaohjeiden (asiakirja VI/5330/97) ja EY 230 artiklan rikkominen ja/tai virheellinen soveltaminen harkintavallan väärinkäytön vuoksi.
               Kantaja väittää tässä suhteessa, että kiinteämääräisen korjauksen soveltaminen käsiteltävässä asiassa on kiistanalaista, koska suoritettujen tarkastusten johdosta oli mahdollista, vaikkakin joissakin tapauksissa myöhässä, tarkastaa mahdolliset ”osailmoitukset” määräämällä virheellisten ilmoitusten tekijöille seuraamuksia ja perimällä näin mahdollisesti maksettava lisämaksu ja estämällä tällä tavalla se, ettei yhteisön rahastoille aiheudu taloudellista vahinkoa tulojen vähenemisen vuoksi.
            
         
               b)
            
            
               Asetuksen (EY) N:o 595/2004 (2), joka on annettu 30.3.2004, 21 artiklan ja 22 artiklan 1 kohdan b alakohdan rikkominen ja/tai virheellinen soveltaminen.
               Tässä suhteessa kantaja katsoo, että sovellettavassa säännöstössä ei vahvisteta ostajia koskevien tarkastusten osalta vastaavuussuhdetta tarkastusten määrän vaan sen maidon prosenttimäärän kanssa, joka on annettava tarkastettavaksi ja jonka on oltava vähintään 40 prosenttia ilmoitetusta maitomäärästä ennen asianomaisen jakson osalta tehtävää oikaisua. On näet selvää, että EMOTR:n rahoitusjärjestelmälle aiheutuva vaara liittyy läheisesti kunkin jäsenvaltion tuottamaan maidon kokonaismäärään. Nimenomaan kyseisen määrän perusteella on arvioitava sellaisen vahingon vaaraa yhteisön rahastoille, joka voi aiheutua lisämaksun maksamatta jättämisestä.
            
         
               c)
            
            
               Edellä mainitun 21.6.2006 annetun asetuksen (EY) N:o 885/2006 11 artiklan ja rahoituksellisten seuraamusten määrittämisestä EMOTR:n tukiosaston tilien tarkastamista ja hyväksymistä koskevaa päätöstä valmisteltaessa 23.12.1997 annettujen toimintaohjeiden VI/5330/97 rikkominen ja/tai virheellinen soveltaminen, suhteellisuusperiaatteen loukkaaminen ja/tai virheellinen soveltaminen ja EY 230 artiklan rikkominen ja/tai virheellinen soveltaminen harkintavallan väärinkäytön vuoksi.
               Kantajavaltion mielestä komissio on arvioidakseen mahdollista kiintiön ylitystä ja tästä seuraavaa maksua käyttänyt prosenttimääräistä rahoitusta koskevaa korjausta lisäämällä sen kansallisen tuotantokiintiön ylitykseen ja erottamalla sen jakaakseen sen uudelleen yksittäin tarkastuksen kohteena oleville alueille tilien päättämiseksi. Tämän tyyppisellä lähestymistavalla rahoitusta koskevan korjauksen käsite on lähes mielivaltainen, ja tämä johtaa suhteellisuusperiaatteen loukkaamiseen.
            
         
               d)
            
            
               EY 253 artiklan rikkominen ja/tai virheellinen soveltaminen perustelujen puuttumisen tai niiden puutteellisuuden vuoksi.
            
         
      (1)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90–110).
   
      (2)  Maito- ja maitotuotealan maksun vahvistamisesta annetun neuvoston asetuksen (EY) N:o 1788/2003 soveltamista koskevista yksityiskohtaisista säännöistä 30.3.2004 annettu komission asetus (EY) N:o 595/2004 (EUVL L 94, s. 22).